డిటిసి ప్యానెల్‌ ఆర్థిక మంత్రికి నివేదిక
tax
న్యూఢిల్లీ: ప్రత్యక్ష పన్నుల నియమావళి ప్యానెల్‌ దేశం మొత్తం మీద నాలుగే నాలుగు శ్లాబ్‌లలో ఆదాయపు పన్ను ఉండాలని, సాలుసరి రెండుకోట్ల రూపాయలకుపైబడిన ఆదాయం ఉన్నవారికి 35శాతం పన్నుగా ఉండాలని సిఫారసులుచేసింది. అలాగే వ్యక్తిగత పన్ను పరిమితి సాలుసరి ఐదు లక్షలుగా ఉండాలని సిఫారపులుచేసింది. ప్రత్యక్షపన్నులకోసం కొత్త చట్టాలను రూపొందించేందుకు నియమించిన ఈ ప్యానెల్‌ వ్యక్తిగత ఆదాయపు పన్నుశ్లాబ్‌ల పరిమితిని పెంచాలని, చరవనరులనుంచి వచ్చే ఆదాయంకు మంచి ప్రోత్సాహం ఉండాలని, దీనివల్ల వినియోగరంగంలో డిమాండ్‌పెరుగుతుందని అనానరు. ముసాయిదా చట్టం నాలుగు శ్లాబ్‌లను మాత్రమే నిర్ణయించింది. డిటిసి అని పిలుచుకుంటున్న ఈ ప్యానెల్‌ వ్యక్తిగత ఆదాయపు పనునపరిమితి ఏడాదికి ఇపుడున్న 2.5 లక్షలనుంచి రూ.ఐదులక్షలకు పెంచాలనినిర్ణయించింది ఐదు లక్షలనుంచి పదిలక్షలలోపు ఉన్నవారికి పదిశాతం, పదిలక్షలనుంచి 20 లక్షలలోపు ఆదాయం ఉన్నవారికి 20శాతం, 20 లక్షలనుంచి రెండుకోట్ల రూపాయలు పైబడి ఉన్నసంపన్నులకు 30శాతం పన్నులు ఉండాలని సూచించింది. ప్రస్తుతం వ్యక్తిగత ఆదాయపు పన్నుశ్లాబ్‌ ఐదుశాతం 2.5 నుంచి ఐదులక్షలవరకూ ఉన్నవారికి వసూలుచేస్తున్నారు. 20శాతంపన్నును ఐదు నుంచి పదిలక్షల ఆదాయం ఉన్నవారికి, 30శాతం పదిలక్షల రాబడులు పైబడి ఉన్నవారికి వసూలుచేస్తున్నారు.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/